Τάσος Ζαχόπουλος

Ο Αναστάσιος- Τάσος - Ζαχόπουλος (γεννημένος στις 4 Φεβρουαρίου 1975 στην Θεσσαλονίκη) είναι Έλληνας παλαίμαχος ποδοσφαιριστής, ο οποίος κατά τη διάρκεια της ποδοσφαιρικής του καριέρας αγωνίζονταν κυρίως στη θέση του κεντρικού αμυντικού.
 Ποδοσφαιρική καριέρα 
Άρης Θεσσαλονίκης
Ο Ζαχόπουλος ξεκίνησε την καριέρα του από την ερασιτεχνική ομάδα της Αστραπής Διοικητηρίου και το 1992 πήρε μεταγραφή για τοn Άρη Θεσσαλονίκης.ΑΡΗΣ 1992-1993. Αρχικά αγωνίστηκε με τους ερασιτέχνες της ομάδας, έχοντας για συμπαίκτες τον Τραϊανό Δέλλα και τον Σταύρο Λαμπριάκο ενώ το 1993 πραγματοποίησε το ντεμπούτο του στην πρώτη ομάδα, και πιο συγκεκριμένα στις 5 Σεπτεμβρίου 1993, μπαίνοντας ως αλλαγή στο 46ο λεπτό του αγώνα Νάουσα-Άρης 1-4.Νάουσα-Άρης 1-4 Εκείνη την πρώτη του σεζόν με τον Άρη πραγματοποίησε 7 συμμετοχές, αλλά την επόμενη σεζόν κατέγραψε μόνο 2 συμμετοχές, μια για το πρωτάθλημα και μια για το κύπελλο. Τις επόμενες σεζόν είχε πιο ενεργή συμμετοχή χωρίς όμως ποτέ να σταθεροποιηθεί στην βασική εντεκάδα. 

Στους «κίτρινους» αγωνίστηκε κατά βάση στην  Α’ Εθνική αλλά και μια χρονιά, στη  Β΄ Εθνική (1997-98). Είχε δε συνολικά 74 συμμετοχές και σημείωσε 1 τέρμα. Αναλυτικότερα είχε 39 συμμετοχές στην Superleage, 20 συμμετοχές στη  Β΄ Εθνική και 15 συμμετοχές και 1 τέρμα στο Κύπελλο Ελλάδας. Σημείωσε το μοναδικό του τέρμα με τον Άρη, στις 20 Αυγούστου 1995 στον αγώνα Κυπέλλου, Άρης – Χαραυγιακός 9-0, σκοράροντας το 2ο τέρμα της ομάδας του. 1995: Παρά ένα ...δέκα γκολ στο καλάθι του Άρη! Παρέμεινε στον Άρη μέχρι τον Ιούνιο του 1998 όταν και έληξε το συμβόλαιο του με την ομάδα.

Πανιώνιος
Αμέσως μετά, υπέγραψε συμβόλαιο συνεργασίας με τον Πανιώνιο Panionios 1998/1999 και πραγματοποίησε μια μεστή χρονιά η οποία σημαδεύτηκε από την εντυπωσιακή πορεία της ομάδας στο Κύπελλο Κυπελλούχων της σεζόν 1998-99, φτάνοντας ως τα προημιτελικά του θεσμού. Με προπονητή του Πανιωνίου τον Ιρλανδό, Ρόνι Γουίλαν, ο Ζαχόπουλος αγωνίστηκε και στα 6 ευρωπαϊκά παιχνίδια της ομάδας, η οποία απέκλεισε αρχικά την φιλανδική Χάκα και στη συνέχεια τον Απόλλωνα Λεμεσού, για να αποκλειστεί τελικά από την τρομερή Λάτσιο εκείνης της περιόδου, γνωρίζοντας δυο βαριές ήττες. O Πανιώνιος, στα προημιτελικά του Κυπέλλου Κυπελλούχων…
Αθηναϊκός
Το καλοκαίρι του 1999, βλέποντας τον Πανιώνιο να ενισχύει την αμυντική του γραμμή με νέες προσθήκες, ζήτησε να μείνει ελεύθερος και τελικά απεδέχθη της πρόταση συνεργασίας που του κατέθεσε ο Αθηναϊκός.Και ο Σαπουντζής θέλει να φύγει από τη Νέα ΣμύρνηΑφιέρωμα 21o ΕΠΑΓΓΕΛΜΑΤΙΚΟ ΠΡΩΤΑΘΛΗΜΑ. Αν και παρέμεινε στο δυναμικό της ομάδας, δεν αγωνίστηκε καθόλου μέχρι το Δεκέμβρη του 1999 με την ομάδα του Βύρωνα.

Το Γενάρη του 2000, συνέχισε στα Τρίκαλα, όπου και ολοκλήρωσε την καριέρα του το επόμενο καλοκαίρι. Το πάρε - δώσε των 18 ομάδων 1999-2000: Η τελευταία χρονιά του ΑΟΤ στην Α’ Εθνική
 Παραπομπές 

 Πηγές 
 Προφίλ Τ. Ζαχόπουλου στο transfermarkt.com
 Tasos Zachopoulos at besoccer.com
Παραπομπές

Εξωτερικοί σύνδεσμοι
Anastasios Zachopoulos at www.worldfootball.net

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)